Διαδικασία κατάθεσης διπλωματικής εργασίας και διδακτορικής διατριβής στο Ιδρυματικό Αποθετήριο "ΠΕΡΓΑΜΟΣ"

1) Μετά την έγκριση και βαθμολόγηση της εργασίας, ο/η φοιτητής/τρια οφείλει να την καταχωρήσει (υποχρεωτικά σε μορφή pdf ) στο Ιδρυματικό Αποθετήριο "ΠΕΡΓΑΜΟΣ", συμπληρώνοντας υποχρεωτικά όλα τα πεδία του Απογραφικού Δελτίου, σύμφωνα με τις οδηγίες συμπλήρωσης του απογραφικού δελτίου κατάθεσης.

2) Η βιβλιοθήκη εγκρίνει τη σωστή ανάρτηση της εργασίας και ενημερώνει το φοιτητή ηλεκτρονικά. (ελέγχετε το ηλεκτρονικό ταχυδρομείο που έχετε δηλώσει στην ΠΕΡΓΑΜΟΣ)

3) Ο/Η φοιτητής/τρια αποστέλλει ηλεκτρονικά στη Γραμματεία του Τμήματός που ανήκει, την «Βεβαίωση ηλεκτρονικής κατάθεσης» όπως αυτή εμφανίζεται στην Πέργαμο μετά την επιτυχή ανάρτηση της εργασίας του/της.

4) Ο/Η φοιτητής/τρια αποστέλλει ηλεκτρονικά στη Βιβλιοθήκη του

Τμήματός που ανήκει (μέσω της ηλεκτρονικής διεύθυνσης

<https://helpdesk.lib.uoa.gr/>), υπογεγραμμένα και σκαναρισμένα ή σε

μορφή jpeg, το έντυπο κατάθεσης που περιλαμβάνει:

α)την Υπεύθυνη Δήλωση παραχώρησης στη Βιβλιοθήκη και Κέντρο

Πληροφόρησης (ΒΚΠ) της μη αποκλειστικής άδειας διάθεσης της

εγκριθείσας διπλωματικής εργασίας/διδακτορικής διατριβής μέσω του

διαδικτύου και υπεύθυνη δήλωση κατάθεσης πιστού αντιγράφου της σε

μορφή pdf.

β)την Υπεύθυνη δήλωση, περιορισμού της πρόσβασης στο πλήρες κείμενο(μόνο μία επιλογή).

\*Βρίσκεται στην ενότητα χρήσιμα έγγραφα\*

5) Η βιβλιοθήκη πραγματοποιεί έλεγχο για τυχόν οφειλές βιβλίων,

επικοινωνεί με τη Γραμματεία και τον/την φοιτητή/τρια για την επιστροφή των τεκμηρίων. Η διαδικασία καθομολόγησης ή χορήγησης βεβαίωσης περάτωσης σπουδών δεν μπορεί να προχωρήσει εφόσον υπάρχουν δανειστικές εκκρεμότητες

Σύνδεσμος από τον οποίο μπαίνουν με τον Ιδρυματικό τους λογαριασμό και κάνουν την απόθεση: <https://pergamos.lib.uoa.gr/uoa/dl/frontend/home>